ঢাকা-সিলেট মহাসড়কের আশুগঞ্জে দুটি যাত্রীবাহী বাসের মুখোমুখি সংঘর্ষে নিহত ১ অন্তত ২০ জন যাত্রী আহত হয়েছে। বুধবার সকাল সাড়ে ১১ টার দিকে উপজেলার সোনারামপুর আশুগঞ্জ থানার সামনে মহাসড়কে দুর্ঘটনাটি ঘটে। হাসপাতালে নেওয়ার পথে আক্কাস মিয়া নিহত হয় (৪০), বাকি আহতরা হলেন, সাহিন মিয়া(৪৫), বাবু সরকার (৪০) তরিকুল ইসলাম হারুন (৩৬) । তাৎক্ষনিকভাবে আহতদের নাম পরিচয় পাওয়া যায়নি। তবে আহতদের স্থানীয় বিভিন্ন হাসপাতাল সহ জেলা সদর হাসপাতালে ভর্তি করা হয়েছে। হাইওয়ে পুলিশ ও প্রত্যক্ষদর্শীরা জানান, সকালে ঢাকা-সিলেট মহাসড়কের সোনারামপুর এলাকায় থানার সামনে সিলেট থেকে ছেড়ে আসা ঢাকাগামী দিগন্ত পরিবহনের একটি বাস ও ঢাকা থেকে ছেড়ে আসা ব্রাহ্মণবাড়িয়া গামী বিআরটিসির একটি বাসের মুখোমুখি সংঘর্ষ হয়। এতে উভয় বাসের অন্তত ২০ যাত্রী আহত হয়েছে। আহতদের স্থানীয় লোকজন ও আশুগঞ্জ ফায়ার সার্ভিসের উদ্ধারকর্মীরা উদ্ধার করে স্থানীয় বিভিন্ন হাসপাতাল সহ জেলা সদর হাসপাতালে পাঠিয়েছে। সরাইল হাইওয়ে থানার অফিসার ইনচার্জ মো. আলমগীর সিদ্দক ও আশুগঞ্জ থানার ওসি মোঃ সেলিম উদ্দিন ঘটনার সত্যতা নিশ্চিত করে জানান, আহতদের উদ্ধার করা হয়েছে। বাস দুটিকে আটক করা হয়েছে। তবে চালক পলাতক রয়েছে।